I-yob 6
Luɔc I-yob kɛ jɛ
1
Kä cu I-yob jɛ loc i̱,
2
“Mi ca rikä kɛnɛ cuɔ̱cdä thɛm!
3
Kɛ thuɔ̱k, dee thiak ni kɛn
kä liɛt yiëër.
Kɛ kui̱c ɛmɔ ruacdä ɛ baŋ.
4
Kɛ ɣöö bääri Kuɔth in bum ni
jɛn kä ti diaal a puɔ̱ɔ̱nydä.
A ci yiëëdä lueŋdiɛn math,
tin luɔ̱thkɛ kä Kuoth
cikɛ ben kä ɣä.
5
Ci muul met wiee mi tëë rɛy wal,
kiɛ ci yaŋ met wiee
mi läk ɛ?
6
Duundɛ ɣöö ɛŋa mi dee mi̱eth
mi bäl bäl cam
a thil milɛ,
kä ɛ cuɔm ŋukä te rɛy
kä bua̱r?
7
/Ci lɔcdä mi̱eth mi ce̱tkɛ nɔ go̱o̱r,
kɛ ɣöö mi̱eth mi ce̱tkɛ nɔ
la mocɛ ɣä juey.
8
“Kä duŋ mi cä kulɛ thiec
dee Kuoth ɣä kulɛ ka̱m
min göörä,
9
inɔ dee Kuoth ɣä kulɛ däk,
a bɛ ɣä woc rɛy nath!
10
DEE nɔmɔ ku la wi̱cdä
a dee cak tɛɛth ni lɔcdä ɛn
rɛy rikä nɔmɔ,
kɛ ɣöö /ka̱n ruac Kuɔth
met gak.
11
Ɛ buɔ̱m in mi̱th tekɛ ɣä mɔ,
min dëë kulɛ ŋäth?
Kä ɛ guut in mi̱th dëë kulɛ
lip ɔ?
12
Ɛ ku ɣän buɔ̱m ce̱tkɛ päm,
kiɛ puɔ̱nydä ɛ yiëëth?
13
Kɛ thuɔ̱k thilɛ ɣä buɔ̱m
mi dëë kän ni rɔ,
kä thilɛ duɔ̱ɔ̱p mi dëë luäk rɔ.
14
“Kä ram mi tekɛ riɛk ce̱tkɛ nɛ
go̱o̱rɛ ni mäthni ti gɔw,
a cäŋ cɛ luth Kuɔth pa̱l ruëëc.
15
Kä yɛn gaat maar /cä yɛ ŋäth
ce̱t yɛn nikɛ löli pi̱i̱ni nhial,
tin la kööt mi thilɛ nhiaal.
16
Kɛn löli la thiäŋ kɛ pi̱
ti kɔ̱a̱c kɔa̱a̱c.
17
Kä mɔ ci ɣɔw leth ɔ,
la kɛ cua̱ thil.
18
Kä la päl ja̱a̱l duɔ̱pdiɛn,
ba pi̱ ben go̱r rɛy dɔaar
kä bikɛ cu li̱w.
19
La go̱o̱r ja̱a̱l tin bä kä Teemɔ pi̱,
nɛy tin bä kä Cɛba görkɛ pi̱
kɛ ŋa̱th.
20
Bi lo̱ckiɛn cu jiääk kɛ ɣöö
ŋa̱th kɛn,
la cup kɛ kɛ jiath lɔaac
ɛn wi̱ni.
21
Kä yɛn bä ɛn täämɛ cia nyoth
ɛn ɣöö /ci yɛn ɣä bi luäk,
cia mi bɛc nɛn kä cia
cu dual.
22
Kä ɣän, cä yɛ thiec i̱,
‘Muɔcɛ ɣä kɛ muc’?
Kiɛ cä yɛ jiök i̱,
‘Thöpɛ duŋ ko̱kä kɛ kui̱dä
kä nyinkun’?
23
Kiɛ cä yɛ jiök i̱,
‘Ka̱nɛ ɣä tetdä gua̱n tɛ̈r’?
Kiɛ, ‘Luɛ̈lɛ ɣä kä nɛy tin
ciaŋkɛ naath a jiäk’?
24
“Nyuthni ɣä duerä, bä jɛ liŋ.
Nyuthni ɣä min cä dui̱r.
25
Ruac thukä bɛc ɛ!
Kä ɛŋu mi go̱o̱ri i̱ bi lat?
26
Lotdi ni ɣöö bi ruac in cä
lat rialikä,
kiɛ go̱o̱ri ni ɣöö bi wiee däkädä
nɛmɛ a ruac baaŋ?
27
Ji̱n yori ni gaakni kɛ kui̱ raam
mi thil gua̱n,
kä kɔki ni määthdu kɛ yio̱w.
28
“Täämɛ guic ɣä agɔaa,
ɣän /cä ji̱ bi la̱t kac.
29
A ji̱ kua̱ ka̱p cuɔ̱ŋ,
/cu lɛ wä ɛlɔ̱ŋ,
cu ɣä bɛl ta̱a̱ kɛ cuɔ̱ɔ̱ŋ.
30
Ɣän lɛ̈n lɛ te duer mi cä la̱t?
Ɣän /cä mi la duer dee lar.
